b'\n_START_ARTICLE_\nModultek\n_START_PARAGRAPH_\nModultek Oy on nyt osa Roima Intelligence -yrityst\xc3\xa4. Kes\xc3\xa4kuussa 2016 tapahtuneessa yrityskaupassa Modultekin tuotteet ja henkil\xc3\xb6st\xc3\xb6 siirtyiv\xc3\xa4t Roimaan. Samalla Roiman tuotevalikoima (ERP, MES/MOM, WMS, Konen\xc3\xa4k\xc3\xb6ratkaisut, esiselvitykset) laajeni kattamaan my\xc3\xb6s tuotteen elinkaaren hallinnan (PLM). Roimalla on nyt Suomessa laajin tarjooma ratkaisuja valmistavan yrityksen toimitusketjun optimointiin._NEWLINE_Modultek oli suomalainen, vuonna 1989 perustettu yritys, joka myi ja kehitti ohjelmistoja ja palveluita tuotetiedon hallintaan ja informaation laadun hallintaan. Koska nimike on tuotetietojen ydin, Modultekin painopiste ja erityisosaamista on nimikkeiden hallinta yrityksen eri prosesseissa. Modultekin tunnetuimmat ohjelmistoratkaisut ovat Aton ja SolidPDM, jotka ovat CAD/CAM-yhdistyksen vuosittain teett\xc3\xa4mien kyselyiden mukaan (viimeisin kysely 2013) Suomen suosituin PDM-j\xc3\xa4rjestelm\xc3\xa4, sek\xc3\xa4 CodeMaster._NEWLINE_Modultekin p\xc3\xa4\xc3\xa4toimipiste sijaitsi Porissa ja tyt\xc3\xa4ryhti\xc3\xb6 Modultek B.V. Hollannin Eindhovenissa.'